**E-atâta primăvară-n noi**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

După ani de iarnă aspră

Când a nins în viaţa noastră,

Am simţit crivăţul aprig

Și am îngheţat de frig,

Ne-am trezit în primăvară…

Mâna ta, ca o comoară,

Am prins-o ușor cu-a mea…

Ca să îmi arăt iubirea

Am dus-o încet la piept

Și din inimă am rupt

O bătaie...am ştiut

Că este tot ce ai vrut

În anii de iarnă lungă

Pe care iubirea o-alungă!

Mi-ai pus ghiocei în păr

Şi din flori albe de măr

Mi-ai împletit coroniţă,

Eu ţi-am dat o gărgăriţă,

La piept ţi-am pus, delicat,

Toporaşul parfumat!

E-atâta primăvară-n noi

De răspândim parfum în doi,

Cu raze calde şi lumină

Iubirea o lăsăm să vină!